**Ministru kabineta rīkojuma projekta**

**„Grozījumi Ministru kabineta 2021. gada 10. augusta rīkojumā Nr. 518**

**“Par ārkārtējās situācijas izsludināšanu”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Grozījumi Ministru kabineta 2021. gada 10. augusta rīkojumā Nr. 518 “Par ārkārtējās situācijas izsludināšanu” (turpmāk – Projekts) izstrādāts, ievērojot pašreizējo radušos situāciju uz Latvijas Republikas - Baltkrievijas Republikas valsts robežas, lai efektivizētu Nacionālo bruņoto spēku personāla iesaisti atbalsta sniegšanā Valsts robežsardzei. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ārkārtējās situācijas pasākumu pārvarēšanā, sniedzot atbalstu Valsts robežsardzei, ir iesaistīts arī Nacionālo bruņoto spēku (turpmāk – NBS), tostarp Zemessardzes personāls, kā arī Valsts drošības dienesta amatpersonas un darbinieki Sakarā ar valsts robežas nelikumīgās šķērsošanas gadījumu skaita straujo pieaugumu nepieciešama savlaicīga un operatīva NBS personālresursu iesaiste minētās krīzes pārvaldīšanā. Lai nodrošinātu maksimālu zemessargu iesaisti ārkārtējās situācijas pārvarēšanas pasākumos, nepieciešams tiem paredzēt atbilstošu kompensāciju mehānismu, līdzīgi kā tas noteikts iekšlietu jomas amatpersonām, kuras iesaistītas ārkārtējās situācijas pārvarēšanas pasākumos. Vienlaikus nepieciešams paredzēt arī atbalsta pasākumus darba devējiem, pie kuriem nodarbināti zemessargi, lai mazinātu šķēršļus zemessargu atbrīvošanai no darba pienākumu pildīšanas pamatdarba vietā. Var pastāvēt situācijas, ka, lai īstenotu rīkojuma izpildei nepieciešamos pasākumus, Valsts drošības dienestā nodarbināto amata (darba) pienākumu izpildes laiks pārsniedz likumdošanā noteikto normālo darba laiku, un ir nepieciešams noteikt, ka nodarbinātie var tikt iesaistīti dienesta pienākumu (darba (amata) pienākumu) izpildē virs noteiktā dienesta pienākumu izpildes laika (virsstundu darbā). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2021. gada 10. augusta rīkojumu Nr. 518 “Par ārkārtējās situācijas izsludināšanu” NBS un Zemessardze veic šā rīkojuma izpildei nepieciešamo pasākumu īstenošanu: 1. sniedz palīdzību Valsts robežsardzei Latvijas Republikas–Baltkrievijas Republikas valsts robežas robežuzraudzības nodrošināšanā, lai nepieļautu robežas nelikumīgu šķērsošanu;2. izmanto rīcībā esošos līdzekļus un procedūras, lai atturētu personas no Latvijas Republikas–Baltkrievijas Republikas valsts robežas nelikumīgas šķērsošanas;3. konstatējot, ka persona ir nelikumīgi šķērsojusi Latvijas Republikas–Baltkrievijas Republikas valsts robežu, dot rīkojumu minētajai personai atgriezties valstī, no kuras persona šķērsoja robežu, un veic nepieciešamos pasākumus, lai pārliecinātos, ka minētāpersona izpilda šo rīkojumu;4. sadarbībā ar Valsts robežsardzi un Pilsonības un migrācijas lietu pārvaldi nodrošina vietu un infrastruktūru, kur izmitināt personas, kas nelikumīgi šķērsojušas Latvijas Republikas–Baltkrievijas Republikas valsts robežu, kā arī personas, kas ieradušās no Baltkrievijas Republikas un iesniegušas iesniegumu par bēgļa vai alternatīvā statusa piešķiršanu. Ministru kabineta rīkojuma projekts „Grozījums Ministru kabineta 2021. gada 10. augusta rīkojumā Nr. 518 “Par ārkārtējās situācijas izsludināšanu” (turpmāk – rīkojuma projekts) izstrādāts, lai paredzētu atbalsta sniegšanā Valsts robežsardzei iesaistīto zemessargu nodrošināšanu ar konkrētajā situācijā bīstamības un uzdevumu izpildes specifikai atbilstošu dienesta uzdevumu izpildes dienas (DUI) kompensācijas paaugstināšanu piemērojot tai koeficientu 1.25, kas tādejādi papildus motivētu zemessargus iesaistīties valstiski svarīga uzdevuma izpildē izsludinātās ārkārtējās situācijas laikā, tādejādi efektivizējot atbalsta sniegšanu un izlīdzinot kopīga uzdevuma veikšanā iesaistīto personu sociālo garantiju īpatsvaru. Projekts izstrādāts arī, lai noteiktu kārtību, kādā Nacionālie bruņotie spēki darba devējam kompensē darbiniekam izmaksāto darba samaksu, ja darba devējs zemessargam ir saglabājis darba samaksu par laiku, kad darbinieks kā zemessargs ir bijis iesaistīts ārkārtējās situācijas pārvarēšanas pasākumos. Zemessargi dienesta uzdevumus Zemessardzē pilda no pamatdarba brīvajā laikā. Lai piedalītos dotajā uzdevumā, viņi nevar veikt savus ikdienas darba pienākumus, kas rada apgrūtinājumu zemessarga darba devējam. Ja darba devējs darbiniekam nav saglabājis darba samaksu par laiku sakarā ar dalību ārkārtējas situācijas pārvarēšanā, bet viņam ir radušies izdevumi sakarā ar šī darbinieka aizvietošanu, Nacionālie bruņotie spēki kompensē ar šādu aizvietošanu saistītos izdevumus.Atbilstoši rīkojuma projektam, Aizsardzības ministrija lūdz veikt grozījumus Ministru kabineta 2021. gada 10. augusta rīkojumā Nr. 518 “Par ārkārtējās situācijas izsludināšanu” papildinot to ar normām, kuras noteiks koeficienta 1.25 apmērā piemērošanu zemessargam nosakāmajai DUI, kā arī kārtību, kādā Nacionālie bruņotie spēki darba devējam kompensē darbiniekam izmaksāto darba samaksu, ja darba devējs zemessargam ir saglabājis darba samaksu par laiku, kad darbinieks kā zemessargs ir bijis iesaistīts ārkārtējās situācijas pārvarēšanas pasākumos. Vai ja darba devējs darbiniekam nav saglabājis darba samaksu par laiku sakarā ar dalību ārkārtējas situācijas pārvarēšanā, bet viņam ir radušies izdevumi sakarā ar šī darbinieka aizvietošanu. Šādi grozījumi motivētu darba devējus nodrošināt zemessargu iesaisti valstiski svarīga mēroga uzdevuma veikšanā izsludinātās ārkārtējās situācijas laikā.Ņemot vērā to, ka Valsts drošības dienestā nodarbināto veicamo pienākumu apjoms, nodrošinot rīkojuma izpildi, var ievērojami pārsniegt ikdienas veicamo pienākumu apjomu, rīkojuma projekts paredz, ka Valsts drošības dienesta amatpersonām, kuras īsteno šā rīkojuma izpildei nepieciešamos pasākumus, var noteikt tādu dienesta pienākumu izpildes laiku virs noteiktā dienesta pienākumu izpildes laika, kas pārsniedz Valsts drošības iestāžu likumā noteikto maksimālo dienesta pienākumu izpildes laiku, ja Valsts drošības dienesta priekšnieks vai viņa pilnvarota amatpersona konstatējusi, ka tas nepieciešams operatīvai šā rīkojuma izpildei paredzēto pasākumu īstenošanai, kā arī Valsts drošības dienesta darbiniekiem, kuri īsteno šā rīkojuma izpildei nepieciešamos pasākumus, var noteikt tādu virsstundu darba laiku, kas pārsniedz Darba likumā noteikto maksimālo virsstundu darba laiku, ja Valsts drošības dienesta priekšnieks vai viņa pilnvarota amatpersona konstatējusi, ka tas nepieciešams operatīvai šā rīkojuma izpildei paredzēto pasākumu īstenošanai, un uz šādiem gadījumiem nav attiecināmi Darba likuma 136. panta ceturtās daļas noteikumi.Rīkojuma projektam ir pievienots Ministru kabineta sēdes protokollēmuma projekts, paredzot, ka izdevumus, kas saistīti ar rīkojuma izpildei nepieciešamo pasākumu īstenošanu, tajā skaitā samaksu par virsstundu darbu, piemaksu par dienesta (darba) pienākumu izpildi nakts laikā, par personisko darba ieguldījumu un darba kvalitāti izmaksu Valsts drošības dienestā nodarbinātajiem, un šo nodarbināto komandējumiem (dienas nauda, izdevumi par viesnīcu (naktsmītni), ceļa izdevumi), pārtiku, apgādāšanu ar dienesta (darba) pienākumu izpildei nepieciešamo apģērbu un Covid-19 testiem, segt no šim mērķim iestādei piešķirtajiem valsts budžeta līdzekļiem, bet nepietiekamības gadījumā – no valsts budžeta programmas 02.00.00 “Līdzekļi neparedzētiem gadījumiem” 2021. gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki un Zemessardze, Iekšlietu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs valsts resora iestādes, kas nodrošina pasākumus pamatojoties uz Ministru kabineta 2021. gada 10. augusta rīkojumu Nr. 518 “Par ārkārtējās situācijas izsludināšanu”, Valsts policiju, Valsts robežsardzi, Valsts drošības dienestu, Nacionālos bruņotos spēkus un Zemessardzi, kā arī zemessargu darba devējus pamatdarba vietā. |
| 2. | Tiesiskā regulējuma ietekme uz tautsaimniecību un administratīvo slogu  | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 0 |  244 083 |  0 |  0 |  0 |  0 |  0 |
| 2.1. valsts pamatbudžets | 0  | 244 083 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  -244 083 |  0 |  0 |  0 |  0 |  0 |
| 3.1. valsts pamatbudžets |  0 |  -244 083 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 |  244 083 |  0 |  0 | 0 |  0 |  0 |
| 5. Precizēta finansiālā ietekme | 0 |  0 |  0 |  0 | 0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Kompensācijas darba devējiem tiks izmaksātas no Aizsardzības ministrijas budžeta apakšprogrammas 22.12.00 “Nacionālo bruņoto spēku uzturēšana” un finansējums par virsstundu darbu tiks izmaksātas no Aizsardzības ministrijas budžeta apakšprogrammas 22.10.00 “Starptautisko operāciju un Nacionālo bruņoto spēku personālsastāva centralizētais atalgojums”. Plānotais provizoriski nepieciešamais finansējums kompensācijām darba devējiem ir atkarīgs no iesaistīto ZS skaita, kuru darba devējiem jāsedz kompensācijas *(aprēķinā tiks ņemts vērā – kompensācijas apmērs par vienu dienu 50 euro x 90 dienas)*. Aprēķini par papildu nepieciešamo finansējumu DUI:

|  |  |  |  |  |  |  |
| --- | --- | --- | --- | --- | --- | --- |
|  Mērķis | Pamatlikme | 25%\* | kopā | ZS skaits | Dienas | Kopā papildus |
| DUI | 39.00 | 9.75 | 48.75 | 32 | 90 | **140 400** |

\* Šobrīd ņemot vērā ārkārtas situāciju nepieciešams noteikt DUI 25% lielāku par pamatlikmi, attiecīgi piemērojot koeficientu 1.25, līdzvērtīgi kā tiek piemērota piemaksa saskaņā ar Ministru kabineta noteikumu Nr.509 “Noteikumi par karavīra mēnešalgas un speciālo piemaksu noteikšanas kārtību un to apmēru” 6.punktu.Valsts drošības dienestam provizoriski nepieciešamie izdevumi, kas saistīti ar samaksu par virsstundu darbu, piemaksu par dienesta (darba) pienākumu izpildi nakts laikā, par personisko darba ieguldījumu un darba kvalitāti izmaksu Valsts drošības dienestā nodarbinātajiem, un šo nodarbināto komandējumiem (dienas nauda, izdevumi par viesnīcu (naktsmītni), ceļa izdevumi), pārtiku, apgādāšanu ar dienesta (darba) pienākumu izpildei nepieciešamo apģērbu un Covid-19 testiem:

|  |  |  |
| --- | --- | --- |
|   | 1 mēnesim | 3 mēnešiem |
| EKK2271\* | 34 561 | 103 683 |

\*EKK 2271 Izdevumi, kas saistīti ar operatīvo darbību.Izdevumus plānots segt no šim mērķim iestādei piešķirtajiem valsts budžeta līdzekļiem, bet nepietiekamības gadījumā – no valsts budžeta programmas 02.00.00 “Līdzekļi neparedzētiem gadījumiem” 2021. gadā. Nepieciešamības gadījumā Iekšlietu ministrijai normatīvos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Aizsardzības ministrija ir sagatavojusi Ministru kabineta rīkojuma projektu par līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”, ko virza izskatīšanai vienlaicīgi ar Aizsardzības ministrijas Ministru kabineta rīkojuma projektu “Grozījums Ministru kabineta 2021. gada 10. augusta rīkojumā Nr. 518 “Par ārkārtējās situācijas izsludināšanu”.Iekšlietu ministrija primāri izvērtēs iespēju izdevumus segt piešķirto valsts budžeta līdzekļu ietvaros, bet ja tas nebūs iespējams, tiks sagatavots Ministru kabineta rīkojuma projekts par līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem” atbilstoši Ministru kabineta 2021. gada 10. augusta rīkojuma Nr. 518 “Par ārkārtējās situācijas izsludināšanu” 9. punktam. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts ir saistīts ar 2021. gada 10.augusta Ministru kabineta rīkojuma Nr.518 “Par ārkārtējās situācijas izsludināšanu” izpildi. |
| 2. | Atbildīgā institūcija | Aizsardzības ministrija (Nacionālie bruņotie spēki un Zemessardze). |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija (Nacionālie bruņotie spēki un Zemessardze), Iekšlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde pēc būtības neietekmē tā izpildē iesaistīto institūciju funkcijas un uzdevumus.Jaunu institūciju izveide, esošo institūciju likvidācija vai reorganizācija nav paredzēta. |
| 3. | Cita informācija | Nav. |

Aizsardzība ministra vietā

Vides aizsardzības un reģionālās attīstības ministrs Artūrs Toms Plešs

Valsts sekretārs Jānis Garisons

Sanda Vistiņa, 67335128

Sanda.Vistina@mod.gov.lv